

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2003 M. BIRŽELIO 30 D. ĮSAKYMO NR. 1V-264 „DĖL NUSIKALSTAMŲ VEIKŲ ŽINYBINIO REGISTRO OBJEKTŲ PAGRINDINIŲ STATISTINIŲ RODIKLIŲ APSKAIČIAVIMO TAISYKLIŲ PATVIRTINIMO“ PAKEITIMO**

2020 m. birželio 8 d. Nr. 1V-555

Vilnius

Pakeičiu Nusikalstamų veikų žinybinio registro objektų pagrindinių statistinių rodiklių apskaičiavimo taisykles, patvirtintas Lietuvos Respublikos vidaus reikalų ministro 2003 m. birželio 30 d. įsakymu Nr. 1V-264 „Dėl Nusikalstamų veikų žinybinio registro objektų pagrindinių statistinių rodiklių apskaičiavimo taisyklių patvirtinimo“, ir jas išdėstau nauja redakcija (pridedama).

Vidaus reikalų ministrė Rita Tamašunienė

PATVIRTINTA

Lietuvos Respublikos vidaus reikalų ministro 2003 m. birželio 30 d. įsakymu Nr. 1V-264 (Lietuvos Respublikos vidaus reikalų ministro 2020 m. birželio 8 d. įsakymo Nr. 1V-555 redakcija).

**NUSIKALSTAMŲ VEIKŲ ŽINYBINIO REGISTRO OBJEKTŲ PAGRINDINIŲ**

**STATISTINIŲ RODIKLIŲ APSKAIČIAVIMO TAISYKLĖS**

**I SKYRIUS**

**BENDROSIOS NUOSTATOS**

1. Nusikalstamų veikų žinybinio registro objektų pagrindinių statistinių rodiklių apskaičiavimo taisyklės (toliau – taisyklės) nustato Nusikalstamų veikų žinybinio registro (toliau – registras) objektų – Lietuvos Respublikos baudžiamajame kodekse (toliau – BK) numatytų nusikalstamų veikų (nusikaltimų ir baudžiamųjų nusižengimų) – pagrindinius statistinius rodiklius, naudojamus oficialiajai statistinei informacijai (toliau – statistinė informacija) rengti, šių rodiklių apskaičiavimo ir statistinės informacijos rengimo bei skelbimo tvarką.

2. Taisyklėse vartojamos sąvokos:

2.1. **ataskaitinis laikotarpis** – laikotarpis (kalendoriniai metai, kalendorinis mėnuo), už kurį rengiama statistinė informacija;

2.2. **ištirta nusikalstama veika** – registre įrašyti duomenys apie nusikalstamą veiką, numatytą BK, dėl kurios atlikus ikiteisminį tyrimą, priimtas sprendimas, nurodytas taisyklių 6.4.1–6.4.7 papunkčiuose;

2.3. **statistinis rodiklis** – kiekybiškai išreikštas dydis, apskaičiuotas registro duomenų pagrindu taisyklių nustatyta tvarka, kuris pateikiamas rengiamoje statistinėje informacijoje skaitmenine arba procentine išraiška;

2.4. **užregistruota nusikalstama veika** – registre įrašyti duomenys apie nusikalstamą veiką, numatytą BK, dėl kurios pradėtas, atliekamas ar nutrauktas ikiteisminis tyrimas.

3. Kitos taisyklėse vartojamos sąvokos atitinka BK ir Lietuvos Respublikos baudžiamojo proceso kodekse (toliau – BPK) vartojamas sąvokas.

**II SKYRIUS**

**PAGRINDINIAI STATISTINIAI RODIKLIAI IR JŲ APSKAIČIAVIMO TVARKA**

4. Taisyklių 7.1 papunktyje nurodytoje statistinėje informacijoje pateikiami šie pagrindiniai statistiniai rodikliai:

4.1. užregistruotų nusikalstamų veikų skaičius;

4.2. nusikalstamų veikų, kurios neįskaičiuojamos į užregistruotų nusikalstamų veikų skaičių, skaičius;

4.3. užregistruotų nusikalstamų veikų skaičius, tenkantis 100 000 gyventojų;

4.4. ištirtų nusikalstamų veikų skaičius;

4.5. užregistruotų asmenų, įtariamų (kaltinamų) nusikalstamų veikų padarymu, skaičius;

4.6. užregistruotų nukentėjusių fizinių ir juridinių asmenų skaičius;

4.7. nusikalstamų veikų, dėl kurių ikiteisminiai tyrimai baigti ikiteisminio tyrimo bylą perduodant pirmosios instancijos teismui, skaičius;

4.8. nusikalstamų veikų, dėl kurių ikiteisminis tyrimas nutrauktas, skaičius;

4.9. ištirtų nusikalstamų veikų skaičiaus pokytis (padidėjimas, sumažėjimas).

5. Taisyklių 7.2 papunktyje nurodytoje statistinėje informacijoje pateikiami taisyklių 4 punkte nurodyti pagrindiniai statistiniai rodikliai bei šie papildomi pagrindiniai statistiniai rodikliai:

5.1. ištirtų nusikalstamų veikų dalis;

5.2. pradėtų ikiteisminių tyrimų dėl asmens mirties priežasties nustatymo skaičius;

5.3. pradėtų ikiteisminių tyrimų dėl asmens, dingusio be žinios, skaičius;

5.4. nutrauktų ikiteisminių tyrimų dėl asmens mirties priežasties nustatymo skaičius;

5.5. nutrauktų ikiteisminių tyrimų dėl asmens, dingusio be žinios, skaičius;

5.6. nusikalstamų veikų, dėl kurių atliekamas ikiteisminis tyrimas, skaičius ataskaitinio laikotarpio pabaigoje;

5.7. nustatyta turtinė žala, nusikalstama veika padaryta fiziniam, juridiniam asmeniui ar valstybei;

5.8. užkardyta turtinė žala, kuri galėjo būti nusikalstama veika padaryta fiziniam, juridiniam asmeniui ar valstybei;

5.9. užregistruotų nusikalstamų veikų skaičiaus pokytis (padidėjimas, sumažėjimas).

6. Taisyklių 4 ir 5 punktuose nurodyti pagrindiniai statistiniai rodikliai apskaičiuojami pagal šiuos reikalavimus:

6.1. statistinis rodiklis „Užregistruotų nusikalstamų veikų skaičius“ gaunamas suskaičiavus registre įrašytus duomenis apie nusikalstamas veikas, dėl kurių ikiteisminis tyrimas pradėtas ataskaitiniu laikotarpiu ir dėl kurių per tą patį ataskaitinį laikotarpį:

6.1.1. atliekamas ikiteisminis tyrimas;

6.1.2. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 2, 5 punktais ir BPK 212 straipsnio 1 punktu, 212 straipsnio 2, 5–9 punktais;

6.1.3. prokuroras priėmė nutarimą sustabdyti ikiteisminį tyrimą vadovaudamasis BPK 31 straipsnio 1 dalimi;

6.1.4. baudžiamasis procesas nutrauktas vadovaujantis BPK 32 straipsnio 2 dalimi ir BPK 212 straipsnio 1 punktu;

6.1.5. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 212 straipsnio 10 punktu;

6.1.6. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.1.7. teismas bylą perdavė prokurorui vadovaudamasis BPK 234 straipsnio 2 ir 3 dalimis;

6.1.8. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 1 ir 2 punktais;

6.1.9. teismas priėmė nutartį perduoti bylą iš naujo tirti vadovaudamasis BPK 403 straipsnio 1 dalies 5 punktu;

6.1.10. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.1.11. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.1.12. vadovaudamasis BPK 217 straipsniu prokuroras priėmė nutarimą ar ikiteisminio tyrimo teisėjas – nutartį atnaujinti ikiteisminį tyrimą, nutrauktą vadovaujantis BPK 3 straipsnio 1 dalies 1, 3, 4, 6, 7 punktais ir BPK 212 straipsnio 1 punktu;

6.1.13. aukštesnysis prokuroras priėmė nutarimą, ikiteisminio tyrimo teisėjas ar teismas – nutartį panaikinti prokuroro nutarimą nutraukti ikiteisminį tyrimą, kuris buvo nutrauktas vadovaujantis BPK 3 straipsnio 1 dalies 1, 3, 4, 6, 7 punktais ir BPK 212 straipsnio 1 punktu;

6.1.14. ikiteisminio tyrimo teisėjas patvirtino prokuroro nutarimą atnaujinti ikiteisminį tyrimą, nutrauktą vadovaujantis BPK 212 straipsnio 3–9 punktais;

6.1.15. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 3 straipsnio 1 dalies 2, 5 punktais ir BPK 212 straipsnio 1 punktu, BPK 212 straipsnio 2 punktu;

6.2. statistinis rodiklis „Nusikalstamų veikų, kurios neįskaičiuojamos į užregistruotų nusikalstamų veikų skaičių, skaičius“ gaunamas suskaičiavus registre įrašytus duomenis apie nusikalstamas veikas, dėl kurių ikiteisminis tyrimas buvo pradėtas ataskaitiniu laikotarpiu ir dėl kurių per tą patį ataskaitinį laikotarpį:

6.2.1. prokuroras priėmė nutarimą ar ikiteisminio tyrimo teisėjas – nutartį ikiteisminį tyrimą nutraukti vadovaudamasis BPK 3 straipsnio 1 dalies 1, 3, 4, 6, 7 punktais ir BPK 212 straipsnio 1 punktu;

6.2.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 3, 4 punktais;

6.3. statistinis rodiklis „Užregistruotų nusikalstamų veikų skaičius, tenkantis 100 000 gyventojų“ *d* skaičiuojamas pagal formulę:

,

čia M – užregistruotų nusikalstamų veikų skaičius,

N – vidutinis metinis gyventojų skaičius;

6.4. statistinis rodiklis „Ištirtų nusikalstamų veikų skaičius“ gaunamas suskaičiavus registre įrašytus duomenis apie nusikalstamas veikas, dėl kurių ikiteisminis tyrimas buvo pradėtas ataskaitiniu laikotarpiu ir iki ataskaitinio laikotarpio ir dėl kurių ataskaitiniu laikotarpiu:

6.4.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 5 punktu ir BPK 212 straipsnio 1 punktu;

6.4.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaudamasis BPK 212 straipsnio 5–8 punktais;

6.4.3. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.4.4. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.4.5. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.4.6. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.4.7. byla perduota kitai valstybei vadovaujantis BPK 68 straipsnio 3 dalimi;

6.5. statistinis rodiklis „Užregistruotų asmenų, įtariamų (kaltinamų) nusikalstamų veikų padarymu, skaičius“ gaunamas suskaičiavus per ataskaitinį laikotarpį registre įrašytus duomenis apie fizinius ir juridinius asmenis, įtariamus (kaltinamus) nusikalstamų veikų padarymu, dėl kurių:

6.5.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 5 punktu ir BPK 212 straipsnio 1 punktu;

6.5.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 5–8 punktais;

6.5.3. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.5.4. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.5.5. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.5.6. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.6. statistinis rodiklis „Užregistruotų nukentėjusių fizinių ir juridinių asmenų skaičius“ gaunamas suskaičiavus per ataskaitinį laikotarpį registre įrašytus duomenis apie fizinius asmenis, kuriems nusikalstama veika padarė fizinės, turtinės ar neturtinės žalos, ir juridinius asmenis, dėl nusikalstamos veikos faktiškai patyrusius turtinės ar neturtinės žalos. Skaičiuojant šį statistinį rodiklį, neįskaičiuojami registre įrašyti duomenys apie fizinius ir juridinius asmenis, nukentėjusius ir (ar) patyrusius turtinės ar neturtinės žalos nuo nusikalstamų veikų, dėl kurių ikiteisminis tyrimas užbaigtas taisyklių 6.2 papunktyje nurodytais pagrindais;

6.7. statistinis rodiklis „Nusikalstamų veikų, dėl kurių ikiteisminiai tyrimai baigti ikiteisminio tyrimo bylą perduodant pirmosios instancijos teismui, skaičius“ gaunamas suskaičiavus registre įrašytus duomenis apie nusikalstamas veikas, užregistruotas registre tiek iki ataskaitinių metų pradžios, tiek ataskaitiniu laikotarpiu, dėl kurių ataskaitiniu laikotarpiu:

6.7.1. prokuroras kaltinamąjį aktą kartu su visa bylos medžiaga perdavė teismui, kuriam ta byla teisminga, vadovaudamasis BPK 220 straipsniu;

6.7.2. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 2 punktu;

6.7.3. prokuroras kreipėsi į teismą su pareiškimu dėl proceso užbaigimo teismo baudžiamuoju įsakymu vadovaudamasis BPK 418 straipsniu;

6.7.4. prokuroras kreipėsi į teismą su pareiškimu užbaigti baudžiamąją bylą pagreitinto proceso tvarka vadovaudamasis BPK 426 straipsniu;

6.8. statistinis rodiklis „Nusikalstamų veikų, dėl kurių ikiteisminis tyrimas nutrauktas, skaičius“ gaunamas suskaičiavus registre įrašytus duomenis apie nusikalstamas veikas, užregistruotas registre tiek iki ataskaitinių metų pradžios, tiek ataskaitiniu laikotarpiu, ir dėl kurių ataskaitiniu laikotarpiu:

6.8.1. prokuroras priėmė nutarimą ikiteisminį tyrimą nutraukti vadovaudamasis BPK 3 straipsnio 1 dalies 1–7 punktais ir BPK 212 straipsnio 1 punktu, BPK 32 straipsnio 2 dalimi ir BPK 212 straipsnio 1 punktu, BPK 212 straipsnio 2 punktu;

6.8.2. ikiteisminio tyrimo teisėjas patvirtino prokuroro nutarimą nutraukti ikiteisminį tyrimą vadovaujantis BPK 212 straipsnio 3–9 punktais;

6.8.3. ikiteisminio tyrimo teisėjas priėmė nutartį ikiteisminį tyrimą nutraukti vadovaudamasis BPK 212 straipsnio 10 punktu;

6.8.4. prokuroras priėmė nutarimą dėl ikiteisminio tyrimo pabaigos vadovaudamasis BPK 397 straipsnio 1 dalies 1 punktu;

6.9. statistinį rodiklį „Ištirtų nusikalstamų veikų dalis“ sudaro per ataskaitinį laikotarpį ištirtų nusikalstamų veikų, nurodytų taisyklių 6.4 papunktyje, ir ataskaitiniu laikotarpiu užregistruotų nusikalstamų veikų bei iki ataskaitinio laikotarpio užregistruotų, tačiau ataskaitiniu laikotarpiu dėl šių nusikalstamų veikų priimtų taisyklių 6.1.7, 6.1.9, 6.1.12, 6.1.13, 6.1.14 papunkčiuose numatytų proceso sprendimų santykis, išreikštas procentais. Statistinis rodiklis „Ištirtų nusikalstamų veikų dalis“ *i* skaičiuojamas pagal formulę:



čia *I* – ištirtų nusikalstamų veikų skaičius,

*U* – ataskaitiniu laikotarpiu užregistruotų nusikalstamų veikų bei iki ataskaitinio laikotarpio užregistruotų nusikalstamų veikų, dėl kurių ataskaitiniu laikotarpiu priimti taisyklių 6.1.7, 6.1.9, 6.1.12, 6.1.13, 6.1.14 papunkčiuose numatyti proceso sprendimai, skaičius;

6.10. statistinis rodiklis „Pradėtų ikiteisminių tyrimų dėl asmens mirties priežasties nustatymo skaičius“ gaunamas suskaičiavus per ataskaitinį laikotarpį registre įrašytus duomenis apie ikiteisminius tyrimus, pradėtus dėl asmens mirties priežasties nustatymo;

6.11. statistinis rodiklis „Pradėtų ikiteisminių tyrimų dėl asmens, dingusio be žinios, skaičius“ gaunamas suskaičiavus per ataskaitinį laikotarpį registre įrašytus duomenis apie ikiteisminius tyrimus, pradėtus dėl asmens, dingusio be žinios;

6.12. statistinis rodiklis „Nutrauktų ikiteisminių tyrimų dėl asmens mirties priežasties nustatymo skaičius“ gaunamas suskaičiavus registre įrašytus duomenis apie ikiteisminius tyrimus, pradėtus dėl asmens mirties priežasties nustatymo, dėl kurių ataskaitiniu laikotarpiu baudžiamasis procesas nutrauktas pagal BPK 3 straipsnio 1 dalies 1 punktą ir BPK 212 straipsnio 1 punktą;

6.13. statistinis rodiklis „Nutrauktų ikiteisminių tyrimų dėl asmens, dingusio be žinios, skaičius“ gaunamas suskaičiavus registre įrašytus duomenis apie ikiteisminius tyrimus, pradėtus dėl asmens, dingusio be žinios, dėl kurių ataskaitiniu laikotarpiu baudžiamasis procesas nutrauktas pagal BPK 3 straipsnio 1 dalies 1 punktą ir BPK 212 straipsnio 1 punktą;

6.14. statistinis rodiklis „Nusikalstamų veikų, dėl kurių atliekamas ikiteisminis tyrimas, skaičius ataskaitinio laikotarpio pabaigoje“ gaunamas suskaičiavus registre įrašytus duomenis apie nusikalstamas veikas, užregistruotas registre iki ataskaitinių metų pradžios, dėl kurių ataskaitiniu laikotarpiu:

6.14.1. prokuroras priėmė nutarimą atnaujinti ikiteisminį tyrimą, nutrauktą vadovaujantis BPK 3 straipsnio 1 dalies 1, 3–7 punktais ir BPK 212 straipsnio 1 punktu;

6.14.2. ikiteisminio tyrimo teisėjas patvirtino prokuroro nutarimą atnaujinti ikiteisminį tyrimą, nutrauktą vadovaujantis BPK 212 straipsnio 3–9 punktais;

6.14.3 prokuroras priėmė nutarimą atnaujinti ikiteisminį tyrimą vadovaudamasis BPK 217 straipsnio 4–6 dalimis;

6.14.4. atnaujintas proceso veiksmų atlikimas byloje, kurioje buvo priimtas sprendimas tęsti nenustatytų asmenų, trauktinų baudžiamojon atsakomybėn, paiešką arba BPK 31 straipsnio 2 dalyje nustatyta tvarka atnaujintas sustabdytas ikiteisminis tyrimas;

6.14.5. aukštesnysis prokuroras panaikino prokuroro nutarimą nutraukti ikiteisminį tyrimą dėl nusikalstamos veikos vadovaudamasis BPK 170 straipsnio 5 dalimi;

6.14.6. prokuroras grąžino ikiteisminio tyrimo bylą ikiteisminiam tyrimui papildyti;

6.14.7. teismas bylą perdavė prokurorui vadovaudamasis BPK 234 straipsnio 2 ir 3 dalimis;

6.14.8. teismas priėmė nutartį perduoti bylą iš naujo tirti vadovaudamasis BPK 403 straipsnio 1 dalies 5 punktu;

6.14.9. nepriimti procesiniai sprendimai;

6.15. statistinis rodiklis „Nustatyta turtinė žala, nusikalstama veika padaryta fiziniam, juridiniam asmeniui ar valstybei“ gaunamas suskaičiavus registre įrašytus nusikalstamų veikų duomenis apie nustatytą turtinę žalą, padarytą fiziniam, juridiniam asmeniui ar valstybei, kai dėl nusikalstamų veikų ikiteisminis tyrimas buvo pradėtas ataskaitiniu laikotarpiu ir iki ataskaitinio laikotarpio, ir dėl kurių ataskaitiniu laikotarpiu buvo priimti sprendimai, nurodyti taisyklių 6.4 papunktyje;

6.16. statistinis rodiklis „Užkardyta turtinė žala, kuri galėjo būti nusikalstama veika padaryta fiziniam, juridiniam asmeniui ar valstybei“ gaunamas suskaičiavus registre įrašytus nusikalstamų veikų duomenis apie užkardytą turtinę žalą, kuri galėjo būti padaryta fiziniam, juridiniam asmeniui ar valstybei, kai dėl nusikalstamų veikų ikiteisminis tyrimas buvo pradėtas ataskaitiniu, ir dėl kurių per tą patį ataskaitinį laikotarpį atlikti veiksmai, priimti sprendimai, nurodyti taisyklių 6.1 papunktyje;

6.17. statistinis rodiklis „Užregistruotų nusikalstamų veikų skaičiaus pokytis (padidėjimas, sumažėjimas)“ gaunamas suskaičiavus registre įrašytus duomenis apie užregistruotas nusikalstamas veikas per ataskaitinį laikotarpį ir šiuos duomenis palyginus su duomenimis apie nusikalstamas veikas, užregistruotas per tą patį praėjusių kalendorinių metų ataskaitinį laikotarpį (skaičiais ir procentais);

6.18. statistinis rodiklis „Ištirtų nusikalstamų veikų skaičiaus pokytis (padidėjimas, sumažėjimas)“ gaunamas suskaičiavus registre įrašytus duomenis apie ištirtas nusikalstamas veikas per ataskaitinį laikotarpį ir šiuos duomenis palyginus su duomenimis apie nusikalstamas veikas, ištirtas per tą patį praėjusių kalendorinių metų ataskaitinį laikotarpį (skaičiais ir procentais).

**III SKYRIUS**

**STATISTINĖS INFORMACIJOS RENGIMAS IR SKELBIMAS**

7. Registro duomenų pagrindu rengiama ši statistinė informacija:

7.1. apie nusikalstamas veikas, padarytas Lietuvos Respublikos savivaldybėse, ir jų tyrimo rezultatus, asmenis, įtariamus (kaltinamus) nusikalstamų veikų padarymu, ir nuo nusikalstamų veikų nukentėjusius asmenis, kuri įtraukta į Oficialiosios statistikos programos I dalį, tvirtinamą Lietuvos Respublikos finansų ministro įsakymu;

7.2. apie ikiteisminio tyrimo įstaigose ir prokuratūrose (toliau – įstaigos) užregistruotas nusikalstamas veikas, dėl kurių įstaigose atliekamas ikiteisminis tyrimas, ir jų tyrimo rezultatus, asmenis, įtariamus (kaltinamus) šių nusikalstamų veikų padarymu, nuo šių nusikalstamų veikų nukentėjusius asmenis, nustatytą turtinę žalą, nusikalstama veika padarytą fiziniam, juridiniam asmeniui ar valstybei, užkardytą turtinę žalą, kuri galėjo būti nusikalstama veika padaryta fiziniam, juridiniam asmeniui ar valstybei, ir apie įstaigose pradėtus ir nutrauktus ikiteisminius tyrimus dėl asmens mirties priežasties nustatymo ar dėl asmens, dingusio be žinios.

8. Ataskaitinio laikotarpio statistinių rodiklių apskaičiavimai atliekami pagal ikiteisminio tyrimo pradėjimo datą ir procesinio sprendimo priėmimo datą, patenkančią į ataskaitinį laikotarpį.

9. Rengiamoje ataskaitinio laikotarpio statistinėje informacijoje pateikiami statistiniai rodikliai apskaičiuojami apibendrinant ataskaitinių metų einamojo ir visų praėjusių kalendorinių mėnesių registre įrašytus duomenis.

10. Statistinė informacija rengiama ir viešai paskelbiama Informatikos ir ryšių departamento prie Lietuvos Respublikos vidaus reikalų ministerijos interneto svetainėje ([www.ird.lt](http://www.ird.lt)) dešimtą dieną ataskaitiniam mėnesiui pasibaigus.

11. Metinė statistinė ataskaita apie nusikalstamas veikas, asmenis, įtariamus (kaltinamus) nusikalstamų veikų padarymu, ir nuo nusikalstamų veikų nukentėjusius asmenis skelbiama Oficialiosios statistikos portalo Rodiklių duomenų bazėje (<http://osp.stat.gov.lt/statistiniu-rodikliu-analize#/>), teikiama Jungtinių Tautų Narkotikų kontrolės ir nusikalstamumo prevencijos biurui ir Eurostatui pildant šių organizacijų klausimynus.

\_\_\_\_\_\_\_\_\_\_\_\_\_\_\_\_\_\_\_